Wolfgang von Kempelen

Johann Wolfgang von Kempelen (1734–1804) var en embetsmann i Kongedømmet Ungarn og Erkehertugdømmet Østerrike. Han er også kjent med det ungarske navnet Kempelen Farkas og det slovakiske Ján Vlk Kempelen.

Liv og virke 
Kempelen er mest kjent som oppfinner av «sjakktyrkeren», en maskinen han reiste rundt med og presenterte som en sjakkrobot. I realiteten var det en sinnrikt konstruert innretning styrt av en skjult sjakkspiller som kontrollerte bevegelsene til en figur med menneskelige trekk oppdresset i tyrkiskinspirerte klær. 

Kempelen var en mann med mange talenter, han bygde blant annet en bemerkelsesverdig settemaskin for den blinde musikeren og komponisten Maria Theresia Paradis og dampmaskiner som ble brukt under bygging av kanaler. Han prosjekterte ei pongtongbru over Donau ved Bratislava, slottsteateret i Budapest og fontenene ved Schönbrunn i Wien, og tok patent på en dampturbin til drift av kverner. 

Et forsøk på å finne opp et instrument som skulle imitere menneskestemmen lyktes ikke helt, men han studerte problemet grundig, og publiserte i 1791 Mechanismus der menschlichen Sprache nebst Beschreibung einer sprechenden Maschine.

Kempelen var en talentfull tegner, han skrev dikt,  epigrammer og et syngespill med tittelen Andromeda und Perseus.

Referanser

Litteratur

Eksterne lenker 
 
 
 Wolfgang von Kempelen on the Web
 Schachtürke: Wie ein Österreicher Napoleon bezwang , weltbildung.com

Oppfinnere
Sjakkhistorie